ming030890/wiki-yue-high-quality huggingface dataset:
中國電影家協會

中國電影家協會（英文：China Film Association），簡稱中國影協，係中國境內編劇、導演、演員、制片人、攝影師、美術師、錄音師、作曲家、評論家、事業家、教育家、電影發行放映員、科研人員等電影界各行業嘅專家組成的人民團體，喺1949年7月成立。協會實行團體會員同個人會員制，依家有個人會員6000幾個。由成立到依家，中國電影家協會主辦金雞獎、百花獎同中國金雞百花電影節等重大電影獎項頒獎典禮，重主辦《電影藝術》、《世界電影》、《中國電影年鑒》、《大眾電影》等電影期刊，有著廣泛嘅影響力。
目前，中國電影家協會係中國文學藝術界聯合會團體會員，接受中國共產黨領導。協會嘅最高領導機構係全國會員代表大會、理事會和主席團。喺會員代表大會、理事會、主席團會議閉會期間，由駐會副主席、秘書長領導，主持中國電影家協會日常工作。另設有3個專業委員會：中國影協電影理論評論工作委員會、中國影協青年電影工作者委員會、中國影協電影高新科技委員會。

歷史沿革
1949年7月，召開第1次全國代表大會，成立咗中華全國電影藝術工作者協會，選舉陽翰笙做主席。1952年實際停止活動。1954年4月，召開第2次全國代表大會，成立咗中國電影工作者聯誼會，選舉蔡楚生為主席。1960年7月，召開了第3次全國代表大會（當時叫中國電影工作者聯誼會第2次會員代表大會），中國電影工作者聯誼會改名做中國電影工作者協會，蔡楚生繼續當選為主席。1966年文化大革命後，協會被迫停止活動。
1978年，協會恢復。1979年11月，召開第4次全國代表大會，中國電影工作者協會改名做中國電影家協會，選舉夏衍做主席。1985年4月，喺第5次全國代表大會上，夏衍繼續當選做主席。1998年8月，召開第6次全國代表大會，選舉謝鐵驪做主席。2003年12月，召開第7次全國代表大會，吳貽弓當選做主席。2006年4月20號，協會官方網站正式開通。2008年12月，中國電影家協會第8次全國代表大會喺北京召開，李前寬當選為主席，同首次吸收香港、澳門的電影家同電影工作者入會。2013年12月1號，召開第9次全國代表大會，李雪健當選做主席，饒曙光被任命為秘書長。

入會條件
各省、自治區、直轄市電影（影視）家協會係貴會團體會員；電影業知名機構單位同有關組織，凡贊成貴會章程，經申請、批準，可成為貴會團體會員。中國人民解放軍（含中國人民武裝警察部隊）嘅文化主管部門視同為團體會員。
從事電影工作同埋取得一定成就嘅中華人民共和國公民，凡贊成本會章程，本人提出申請，由本會會員2人介紹，經批準可成為本會個人會員。
香港、澳門特別行政區嘅電影藝術家同電影工作者，符合入會條件，贊成本會章程者，由本人提出申請同埋經中央人民政府駐香港、澳門特別行政區聯絡辦公室推薦，報本會批準並履行手續後，可成為本會個人會員。
中國鋁業

中國鋁業股份有限公司（港交所：02600、上交所：601600、紐交所：ACH）係中國唯一嘅氧化鋁生產商，同時又係中國規模最大嘅原鋁生產商。公司總部喺北京，董事長係熊維平。
2008年6月10號，中國鋁業加入恆生指數成份股。至2013年3月4號被剔除。
中國鐵路客戶服務中心

中國鐵路客戶服務中心，俗稱12306網，係一個中國鐵路總公司營運嘅網站，提供訂火車票、查詢班次等服務。
中國鐵路廣州局集團

中國鐵路廣州局集團有限公司（簡稱「廣鐵集團」），係中國鐵路總公司屬下公司，主要負責經營廣東、湖南、海南大部分鐵路業務，總部喺廣州。1993年試過改成公司制，當時叫做「廣州鐵路（集團）公司」。

史
廣鐵總部大樓
廣鐵集團嘅歷史可以追溯到1936年成立嘅衡陽鐵路局。1958年衡陽鐵路局機關南遷廣州，成為廣州鐵路局，亦就係而今廣鐵集團嘅前身。
1953年1月1號成立廣州鐵路管理局，下邊包括廣州、衡陽、株洲、南昌四個運輸分局，管轄粵漢鐵路蒲圻站（唔含本身）南邊、湘桂鐵路冷水灘站（包含本身）東邊、廣三鐵路、廣九鐵路同新劃俾廣州鐵路管理局嘅浙贛鐵路鷹潭站（唔含本身）以西、南潯鐵路。
1958年1月1號，南昌分局歸落新成立嘅南昌鐵路管理局，撤銷鐵路分局建制。1958年8月，廣州鐵路管理局改名做廣州鐵路局，實行運輸同工程建設合一嘅制度。1958年11月1號，長沙鐵路局成立。廣州局淨係管轄廣東省範圍嘅鐵路。
1959年1月1號，廣州鐵路局喺海南東方縣八所鎮成立海南鐵路辦事處，接管海南島八所鐵路。1961年8月1號，長沙鐵路局撤銷，京廣線衡陽站同埋衡陽站一路往北歸屬武漢鐵路局，衡陽站以南屬廣州鐵路局。1963年4月1號，武漢鐵路局撤銷，京廣線蒲圻站之外一路往南都歸落廣州鐵路局，又恢復咗鐵路分局建制。廣州鐵路局下轄廣州、衡陽、長沙三個鐵路分局以及海南鐵路辦事處。
1983年12月15號，廣州鐵路局廣深鐵路公司成立。1986年12月衡陽分局合併入長沙分局。1987年5月28號，廣東省三茂鐵路公司成立，由廣州局代管。不過，喺廣東雷州半島嘅黎湛線（黎塘至湛江）以及茂名支線屬於南寧鐵路局管理。
廣深鐵路公司上咗市（Sehk2，0525、NYSE，GSH、上交所，601333）。
1992年，廣州鐵路（集團）公司做咗工商登記。1993年2月8號，廣州鐵路（集團）公司成立，變成以商業模式運作嘅國有獨資鐵路企業，試驗中國鐵路市場化。
去到2010年代初，廣鐵總營業里程達到6519公里，其中高速鐵路同城際鐵路有1449公里。每日平均開出動車組同客運列車420.5對，高峰期最多一日開出534對。總共有133個經營客運嘅車站。平均每日運送62萬旅客，最多一日運送116.7萬人。到2011年底為止，公司總資產2846億人民幣，職工總數17.4萬人。
2017年11月7號，國家工商行政管理總局批准廣州鐵路（集團）公司改名，改成中國鐵路廣州局集團有限公司。
2017年11月13號，喺中國國家企業信用信息公示系統入邊，中國鐵路廣州局集團有限公司搞掂咗工商登記變更。工商登記變更之後，中國鐵路廣州局集團有限公司仲係中國鐵路總公司100%控股嘅公司，不過，公司由原先嘅全民所有制企業變成有限責任公司（非自然人投資或控股嘅法人獨資）企業，註冊資本由原先嘅1608.45315億元變成2492.5403億元人民幣，業務範圍擴大，增加鐵路客貨運輸同有關嘅服務、國內貨運代理、房地產開發等等。
2017年11月19號，中國鐵路廣州局集團有限公司正式掛牌。

附屬公司
呢個表唔完整，歡迎加料。
廣鐵集團設置4個派出機構，33個直屬單位，10個工程建設指揮部，仲擁有8間合資公司，另外仲籌劃緊10間合資公司。下轄52個運輸站段，5個運輸輔助單位，另外仲有實業、旅遊、廣告、房地產、外經外貿、經濟技術開發等36間唔係做運輸業務嘅子企業。

運輸站段
呢版要更新，以反映最新情況。加完料之後唔該拎走個模。

動車段
廣州東動車運用所
三亞動車運用所
動車段負責檢修動車組，主要作為客運專線嘅動車檢修基地，廣州係目前全國規劃四個動車段嘅所在地之一。
廣州動車段（廣州南）
廣州東動車所（石牌）
深圳北動車運用所（深圳北）
長沙動車所（長沙南）
三亞動車所（三亞）

機務段
機務段負責火車頭（中文：鐵路機車）嘅運用、檢修同維護工作，當中分為乘務部門同檢修部門，乘務部門係司機負責執行駕駛工作，檢修部門負責日常嘅機車保養。
廣州機務段（廣段）
懷化機務段（懷段）
株洲機務段（株段）
長沙機務段（長段，2011年恢復）
龍川機務段（龍段）
海口機務段（海段）
深圳機務段（深段）
中國青年黨

中國青年黨員喺臺灣省曾經執政、或當選省議員嘅縣市：宜蘭縣、臺中市、雲林縣、嘉義縣、臺南縣、高雄市、臺東縣。
中國青年黨，係中華民國嘅一個政黨，簡稱青年黨或中青黨，由曾琦、李璜、胡國偉等意識形態偏向國家主義嘅留學生，1923年喺法國巴黎郊外玫瑰城共和廳創立。青年黨曾係中國現代史上僅次於中國國民黨同中國共產黨嘅第三大政黨，參與政府制憲工作，1949年隨中華民國政府搬去臺灣。喺戒嚴時期，青年黨喺國民大會同立法院中有席次。加入青年黨等合法政黨，成為黨外人士進入政壇嘅方式之一。喺1987年黨禁解除後，部份黨員分裂另組政黨，而具有影響力嘅台籍人士，如游錫堃、陳菊等，就轉入民主進步黨。1990年代初，中華民國國會全面改選後，青年黨喪失國會席次，從此失去喺臺灣政壇嘅影響力。
中央黨部曾經設喺臺北市中山區松江路283號3樓之2，而家已搬到新北市汐止區保長路。
2018年後，中國青年黨恢復運作同活動，主要係透過政黨官方網站宣傳，不時對國內外嘅時政發表意見，例如《農民退休儲金條例》議題、譴責2019年香港反送中運動期間香港警察喺香港中文大學衝突中嘅暴力行為、以及響應力挺中華民國返回聯合國運動等。不過，佢哋嘅影響力仍然有限。
再會的彼端

《再會的彼端》（日文：さよならの向う側），係日本女歌手山口百惠嘅第31張單曲，喺1980年8月21號由CBS索尼發行。

簡介
呢首係山口唱畀Fans嘅一首歌。全首歌長達六分幾鐘，係一首好長嘅抒情同埋慢動作歌曲，佢響賣嗰陣都話「錄嘅時間有啲長，所以音量可能有啲細，聽嗰陣要開大聲啲。」而歌詞提到星星嘅壽命，亦提到咗光年，呢度光年係指緊時間。但光年實際上係長度單位。
同年10月5號佢響日本武道館搞嘅引退演唱會上，山口唱嘅最後一首歌正正就係《再會的彼端》。佢一邊喊住一邊唱出歌詞嘅最後一句「さよならのかわりに」（中文：就用多謝嚟代替再見吧），之後將咪放響舞台中間，就咁走咗，山口亦正式退出娛樂圈。
11月19號，響山口百惠同三浦友和嘅婚禮發表嘅《一惠》係最後一張唱碟，但其實《再會的彼端》係山口演藝生涯入面最後嘅一首歌。
呢隻歌嘅主打歌係香港男歌手張國榮嘅其中一隻代表作《風繼續吹》嘅原曲。另外亦係好多日本歌手翻唱過，有宇崎龍童、中西圭三、淳君、鈴木雅之、八神純子、A Hundred Birds、倖田來未、德永英明等。
再生 Play back

《再生 Play back》係香港歌手羅力威嘅第5張個人專輯，喺2015年6月3日由英皇娛樂發行。

專輯理念
羅力威同監製伍仲衡商議過之後，突破一直以嚟唱情歌為主嘅形象。決定從回憶同情懷入手，最終專輯選以童真、成長經歷做主題，唱出正面嘅人生觀。因為要唱好這類歌曲，首要係要放低哀傷感極重嘅聲線，否則就唔能夠帶出愉快嘅感覺 。最終以《再生》為名，因為更能貼切代表呢張專輯。而呢隻專輯英文名Play Back 嘅日文漢字，亦正正是『再生』。

製作過程
呢次專輯進行外景拍攝，去到一個極盡荒無遍地牛糞嘅場地。
再版

喺音樂工業度，再版（英文：Reissue；又叫做重新發行）講緊嘅係以前至少發行過一次嘅專輯或者係單曲。
再戰明天

《再戰明天》（英文：Tomorrow Is Another Day），係香港無綫電視製作嘅時裝勵志電視劇，由吳啟華、徐子珊、王浩信、何超儀同黃德斌領銜主演，監製林志華。呢套劇用懲教署做主題。
再生能源基建集團

再生能源基建集團（LSE：TRIG；英文：The Renewables Infrastructure Group）係一間英國嘅大型投資信託公司，主要業務係投資再生能源發電資產。間公司係喺2013年成立，係富時250指數（FTSE 250 Index）嘅成分股。主席係理察摩斯（Richard Morse）。

營運
截至2021年12月31號，再生能源基建集團營運緊83個發電項目，總發電容量係2,200兆瓦（2.2GW）。根據2024年嘅中期報告，公司喺英國及歐洲嘅總發電容量係2,700兆瓦（2.7GW），2024年上半年總發電量係3TWh。
再生緣

再生緣，彈詞小說，大清時陳端生所寫，有十七卷，寫唔落去。五十年後，梁繩德續寫有個結局。
小說七言為主，角色取材自另本大清小說玉釧緣，講主角來世孟麗君同皇甫少華再續前緣，因而叫再生緣。故事為大元時，孟麗君中意皇甫少華，然而又畀人迫婚，女扮男生逃走，考中科舉，纍有奇功，官拜丞相，甚為奇情。
陳端生初寫再生緣好後生，為娛樂亞媽而寫。寫好十五六卷時，亞媽死咗，就無心機再寫落去。嫁人之後，做人新婦生埋仔更無心情寫。十四年後，因讀者眾多，盛情難卻，先至寫咗第十七卷，嗰時已卅四歲。兼老公又充軍新疆，久久未歸，咁嘅心情，實在寫唔落去，無結局。
故事好多人中意，本身已經唱得彈得，而且耐不耐就再改成大戲、電影、電視片集等等。
列尼維文

列尼維文（「文」字有陰上變調，粵拼：lit3 nei4 wai4 man2）係一種人造語言，佢係北斯拉夫語族嘅一種虛構語言。
列度洛埠

列度洛埠（Little Rock）係美國阿肯色州州府兼最大城，人口有19萬。
列支敦士登

列支敦士登大公國（德文：Fürstentum Liechtenstein）係一個位於中歐嘅小國，夾喺瑞士同奧地利兩國之間。呢個到今時今日仍然實施君主立憲制嘅山區小國，雖然土地狹小兼人口稀少，但係佢就擁有異常高嘅國民所得水準，佢人均國內生產總值高達50,000美元，係世界第一位。佢係一個以阿爾卑斯山美麗風光、避稅天堂同高生活水準而著名嘅富裕小國。

名
地圖
因為響外國中，Fürstentum既可以譯做「親王國」，亦可譯做「大公國」，所以亦有人譯「列支敦士登親王國」。

出租個國
2003年6月，列支敦士登國家旅遊局為咗刺激列支敦士登嘅旅遊業，決定將成個國租畀商業或者其他機構用嚟搞展覽、婚禮或者其他類似嘅活動。呢啲機構可以去到首都華杜茲，但係每個人要使375美元，又唔可以少過450人，即係話最低消費係差唔多17萬美元。後來呢個獨一無二嘅商業諗法令佢攞到「搞笑諾貝爾獎2003年經濟學獎」。
到2011年4月，列支敦士登再決定出租成個國，只要畀40,000英鎊，就可以租呢個國一晚。但係預訂同撻訂嘅條件都非常之咁嚴。
列支敦士登克朗

列支敦士登克朗（Liechtenstein Krone）係種已經唔再用嘅貨幣，1898年至1921年喺列支敦士登用。
列恩馬列斯

列恩馬列斯（阿拉伯文：رياض كريم محرز‎，羅馬拼音：Riyāḍ Karīm Maḥraz，1991年2月21號—）係一個阿爾及利亞嘅男足球員。

獎項
呢節要加長。
列拿士地臺

列拿士地臺（英文：Rednaxela Terrace）係香港半山區一條馬路，由卑利街開始，去到些利街。街名倒轉嚟串就係Alexander。
列拿河

列拿河，或者譯勒拿河，係俄羅斯嘅河，由貝加爾山脈開始，向北流入北冰洋拉普捷夫海。佢全長4,472公里，係全世界第11長。
列拿·艾剛

列拿·艾剛（粵拼：lit3 naa4 ngaai6 gong1，英文：Leelah Alcorn；1997年11月15號—2014年12月28號）；原名係左書亞·賴安·艾剛（zo5 syu1 ngaa3 laai6 ngon1 ngaai6 gong1；Joshua Ryan Alcorn）係一個自殺死嘅跨性別美國人。

自殺
佢喺2014年12月28號嘅凌晨兩點半（北美東部時間），即係UTC+8時間嘅下晝三點半，喺美國俄亥俄州沃倫縣黎巴嫩市（英文：Lebanon, Ohio）跳出公路，喺71號州際公路（英文：Interstate 71）上面畀半掛車（英文：semi-trailer）撞死。佢亦都喺較早前喺社交網站Tumblr嗰度寫低咗遺書，校好喺佢自殺之後出街。佢喺遺書裡面嘅簽名係「(Leelah) Josh Alcorn」，再次表明想變性，因為佢叉咗父母畀嘅男仔名「Joshua」（「Josh」係「Joshua」嘅簡寫），而用咗佢揀嘅女仔名「Leelah」。後來，佢喺Tumblr嘅帳號畀人刪除。

自殺原因
佢喺遺書裏面講，佢由四歲開始就覺得佢其實係女仔，不過困住咗喺男身度。而佢當時重未知道有「跨性別」呢個詞語，更加唔知道可以跨性別，所以就繼續用男仔嘅身份。佢14歲嘅時候知道有跨性別，就好開心，於是就同佢阿媽講佢嘅諗法。但係，佢阿媽極之唔滿意呢個諗法，就送咗佢去啲佢唔想去嘅「心理輔導」，因為嗰啲心理輔導淨係識得貶低佢跨性別嘅身份。之後，佢就開始憎佢父母，亦喺學校裏「出櫃」，話畀人知佢鍾意男仔。佢嘅同學接受到佢嘅性取向，但係佢阿爸阿媽好嬲，話噉做會唱衰佢哋。結果佢哋將佢趕出學校，重同佢啲朋友隔離，甚至收埋咗咗佢嘅手機。雖然話時隔5個月之後，阿爸阿媽先至畀返部手機佢，但係佢已經冇晒所有朋友。
佢最後因為孤單同失落困住嗮，先至揀咗自殺死咗。

佢阿媽
佢阿媽喺佢自殺之後喺社交網站facebook上面發表咗短文章，翻譯做中文之後係咁嘅：「我16歲嘅寶貝仔左書亞·賴安·艾剛喺今朝返咗天家喇。佢凌晨喺街上面行嘅時候畀貨車撞倒。多謝你哋嘅關心。請繼續為我哋祈禱。」佢阿媽亦都話從來唔知道佢想用「Leelah」呢個名。

社會關注
喺2014年12月30號，有人喺change.org向佢阿媽寫咗一封請願信，請求佢阿媽喺佢墓碑上面用佢揀嘅女仔名「列拿」，而唔係父母幫佢揀嘅男仔名「左書亞」。呢封請願信喺2015年1月1號已經有五萬人簽名，喺兩日之後（2015年1月3號）已經有七萬五千人簽名。

Twitter用戶
Twitter嘅用戶用「#RealLiveTransAdult」呢個標籤為跨性別嘅成人提供分享經歷嘅平台嚟鼓勵跨性別嘅人。
列必珠

列必珠（Lethbridge）係加拿大亞伯達南部一座城，亦係全省第四大城，人口約莫有9萬。
動物守衛隊

《動物守衛隊》（Paws Guardian Angels）係香港MakerVille製作嘅真人騷節目，由徐㴓喬、沈殷怡主持，2022年5月16號到5月27號逢禮拜一到五22:30—23:00喺香港電視娛樂ViuTV播。節目主持會去到專門照顧動物嘅場地返工，學下點樣照顧動物嘅生活，帶出愛護動物生命嘅訊息。
動物學

Conrad Gesner（1516–1565）。佢寫嘅Historiae animalium被認為係現代動物學嘅開端。
動物學係生物學裏面嘅一大分支，研究範圍涉及動物嘅形態、生理構造、生活習性、發展同進化史、遺傳同行為特徵、分布、以及動物同環境之間相互關係。專門研究動物學嘅學者，稱為動物學家。

歷史
研究動物嘅歷史可以追溯到遠古時代。雖然「動物學」呢個詞係近幾個世紀至出現，但遠古人類為咗生活嘅種種需要，早已留意同佢哋息息相關嘅飛禽走獸。公元前4世紀，亞里士多德（Aristotle）嘅著作《動物志》已描述有關動物嘅知識（例如證明咗鯨魚係哺乳動物）。
文藝復興後，歐洲嘅動物研究開始更進一步。例如林奈開始用分類法，將動物分門別類。18至19世紀。動物學已成為一個專業嘅科學範疇。好多自然科學家都出外搜集物種。
動物同性性行為

動物同性性行為係指非人類動物當中觀察到嘅同性之間做伴侶以及性交等嘅行為，大致上係動物當中嘅同性戀。
動物意識

動物意識（animal consciousness）係指人以外嘅動物展現嘅意識。
刺躄魚屬

刺躄魚屬（學名： Echinophryne）係鮟鱇目躄魚科嘅其中一個屬。
刺鮟鱇科

刺鮟鱇科（學名：Centrophrynidae）係輻鰭魚綱鮟鱇目嘅其中一個科。
刺蝟

刺蝟，學名蝟亞科（Erinaceinae），係真盲缺目蝟科嘅其中一個亞科，下面有5個屬。
刺蝟有時畀人同一樣背脊有刺嘅箭豬搞亂，而箭豬係嚙齒目動物，兩者唔係近親。
刺茉莉科

刺茉莉科（粵拼：ci3 mut6 lei6 fo1；學名：Salvadoraceae）係雙子葉植物綱十字花目嘅一個科。
刺馬案

刺馬案即係喺大清同治九年（1870年）兩江總督馬新眙俾張文祥刺殺嗰單案。由於馬新眙係時任總督，而且係大庭廣眾俾人刺殺，所以震驚朝野。奇就奇在張文祥當眾殺官，而且企定定畀人拉，重大大聲話自己就係凶手，單案竟然審咗成年都無結案，結果搞到全國民間傳聞四起，人人都好關注；後人將呢單嘢列入清末四大奇案。後來重有好多編戲劇講呢單嘢。

事件來由
話說同治九年七月廿六（1870年8月22號），兩江總督馬新貽去到督署西邊嘅校場閱射，即係睇士兵射箭，喺嗰陣時係喺江寧一年一度嘅盛典，好多平民都會去睇。馬新貽閱完兵回衙嗰陣，人群入面突然有個人衝出嚟，拎支匕首插落馬新貽心口。
啲官差立即捉實個刺客，但係個刺客啖啖定企喺度，重用北方口音大大聲講：「刺客就係我張汶詳。養兵千日，用在一朝。大丈夫一人做事一人當。」之後向天狂笑，就俾官差拉咗。
馬新貽俾張汶詳吉咗一嘢之後，因為傷勢太重第二日就死咗。
刻不容緩

《刻不容緩》係香港2005年一隻粵語流行歌，由伍樂城作曲、編曲同監製，黃偉文填詞，容祖兒同李克勤主唱。佢係隻用表白做主題嘅合唱歌。
冕

冕（粵拼：min5，Min）係古埃及嘅生育同豐饒之神。佢嘅特徴係條扯緊旗嘅㞗，亞爸亞媽係艾西斯同歐西里斯。
冗餘

冗餘（粵拼：jung2 jyu4；英文：redundancy）指同個系統加啲「多餘」嘅功能，呢啲「多餘」功能喺冇故障嘅世界入面係唔必要，但可以提升個系統嘅容錯性。攞住「要提升佢容錯力」嘅系統部份，設計者可以將個系統部份複製幾次，啲複製品用嚟做後備；噉一旦個系統部份軭咗，個系統就可以即刻改為用啲後備部件頂替。
舉例說明，啲大型嘅船同飛機好興設計成有多過一部發動機（將發動機複製咗幾次）；噉如果架嘢嘅主發動機出咗故障，佢哋就可以改為用後備發動機嚟推動架嘢，等架嘢仲可以繼續行，或者起碼有足夠時間駛去安全嘅地方。
一條懸索橋嘅抽象圖解；條橋攞好多條纜吊住，查實條橋就算唔用咁多條纜都一樣吊得起（冗餘）－如果條橋嘅纜出事，搞到成條橋向下跌，可以造成嚴重人命傷亡，所以工程師就同條橋落大量嘅冗餘，想確保條橋夠嗮安全。

例外處理
内文：例外處理
又例如程式編寫噉，控制流程上就有所謂嘅例外處理（exception handling），好似以下呢段 Python 源碼噉：
try: #「試吓行 try 嘅碼先。」
    print(x)
  except: #「如果 try 段碼出錯，噉就行 except 嘅碼。」
    print("An exception occurred")
當中 except: 入面嗰段碼就係冗餘嘅部份－喺冇出錯嘅世界入面，嗰段碼係冇需要存在嘅，但有咗 except: 段碼喺度，就可以喺 try: 段碼出事嗰陣有個後備保障。Python 以外嘅多種程式語言（好似係 C++ 同 Java 呀噉）都有例外處理嘅功能。
冒險故仔

冒險虛構故仔（英文：adventure fiction），簡稱冒險故仔（adventure story），係虛構故仔下嘅一個文類，指個故仔內容講主角去冒險，並且經歷各種嘅危險。

常見橋段
睇埋：奇幻橋段同英雄旅程
試煉：主角同佢嘅同伴要經歷一連串嘅危機；例如神話故事成日都會講英雄大戰怪獸，當中希臘神話喺呢方面零舍出名，好似係牛頭怪、多頭蛇同惡龍等嘅怪獸形象都係深入民心。
:p 81, 90 過咗門檻後，英雄喺一笪似夢嘅地域行進，捱過一連串嘅試煉。呢個係神話同冒險裡邊一個廣受人鍾意嘅階段... 打前啟程前往試煉之地代表嘅，只係一個起始，及後會緊接住又長又充滿危難嘅道路同埋明事嘅時刻。英雄而家要屠龍同埋渡過令人驚訝嘅障礙—要一次、一次又一次噉做呢啲嘢。
誘惑：英雄會受到誘惑，誘惑嘅來源會答應英雄，話如果英雄偏離或者放棄自己嘅冒險就可以得到某啲令人愉悅嘅嘢；誘惑可以有好多種形式，常見嘅係一位男性英雄受女色引誘。
角色發展：經歷咗咁多嘢之後，英雄成個人好似成熟咗噉；有咗新知識同能力，英雄下定決心要完成呢場旅程。
冒險資本

冒險資本（英文：venture capital）係私人股權投資嘅一種。冒險資本做法通常係一間專門做冒險資本嘅公司將自己嘅資金交俾一間啱啱成立冇幾耐嘅企業，俾間新企業攞啲資金嚟做生意。投入冒險資本嗰間公司之所以會噉做，通常係因為佢哋覺得間新企業有發展潛力（甚至係嗰間新企業經已展示咗異常咁快嘅增長），所以佢哋就就肯揼資金幫間新企業搞大盤生意，諗住間新企業搞大咗之後自己就有著數（簡單嘅例如間新企業會還錢）。
冒險電影

冒險電影（粵拼：mou6 him2 din6 jing2，adventure film）係一種電影類型，主要情節元素係喺迷失嘅大陸、沙漠、叢林，主角去英勇尋寶或者探險而展開未知旅程。
冒險王衛斯理

《冒險王衛斯理》（英文：The Great Adventurer Wesley）係2018年網絡電視劇，由中國大陸嘅愛奇藝同香港嘅星王朝合拍，故仔係由香港科幻作家倪匡科幻小說《衛斯理系列》改編創作，一共有三季：《支離人》、《藍血人》、《無名髮》，由余文樂、胡然領銜主演。呢套劇安排響愛奇藝、myTV SUPER同無綫電視翡翠台播。
無綫電視翡翠台喺2018年4月29號到6月3號逢禮拜日20:30-22:30播第一輯12集足本版（每次播2集），第二輯剪輯成10集版播，喺6月10號到7月8號同一時段播，第三輯剪輯成5集版，喺7月30號到8月3號禮拜一到五21:30-22:30播。
冕冠

冕冠係中華文化入面君主同男性王族戴上頭頂嘅頭飾，代表王權，配搭冕服。而女性戴嘅又叫鳳冠。
仁敦岡書室

仁敦岡書室，又叫燕翼堂，係香港一間書室，喺新界元朗屏山，係屏山文物徑嘅文物之一，喺2009年11月6號被評定為香港法定古蹟。仁敦岡書室幾時起已無從考究，而嗰度嘅村民就流傳話，書室係屏山鄧族為咗紀念十四到十六世祖而起嘅。而又睇書室正門上面木匾額嘅刻字，書室曾經喺清朝同治九年（1870年）做過大規模嘅維修。
仁敦岡書室嘅其中一個主要目的，就係培育族裏面嘅細路參加科舉，中華民國成立之後，仁敦岡書室仍然為族裏面嘅細路提供新式嘅教育，直到1930年先至被村內嘅達德學校取代咗。
仁敦岡書室亦係屏山鄧族嘅祠堂，供奉坑頭村鄧族先祖嘅木主，亦用嚟做宗族嘅聚會、傳統儀式同埋節慶活動嘅地方，例如搞春秋二祭、婚嫁喜事等等。
仁濟醫院

仁濟醫院（英文：Yan Chai Hospital），係香港新界荃灣嘅一間民辦地區性質嘅慈善機構兼慈善醫院，除咗提供醫療服務之外，重開辦中學、小學、幼稚園、社區中心同老人院，亦係香港六大慈善機構其中之一。

簡介
仁濟醫院嘅名稱係以「仁者存心，痌瘝在抱；濟世利眾，保健為先」兩句嘅首字聯成。1962年初，荃灣商會成立咗「興建『仁濟醫院』籌備委員會」。同一年，仁濟醫院董事局正式運作（喺1967年成立），並由邱德根擔任主席，正式向政府申請撥地同埋起醫院。呢間醫院喺1973年落成，主要為荃灣同鄰近地區市民提供急症同延續護理服務。仁濟醫院而家係九龍西醫院聯網其中一間急症醫院，而呢間醫院嘅耳鼻喉頭頸外科亦係聯網嘅專科轉介中心，呢間醫院亦係香港提供全關節置換手術服務嘅主要醫院之一。
醫院近年更喺唔同專科嘅範疇下成立唔同嘅治療中心，包括錢曼娟健康乳腺中心、曾永裕耳鼻喉日間診療紀念中心、曾永裕頭頸腫瘤微創治療紀念手術室、全關節置換手術中心、內分泌外科診所、包安急性腦血管治療中心、綜合糖尿/內分泌及腎科日間護理服務、周浩源內視鏡中心、蘇陳偉香長者日間醫院，為有需要嘅病人提供服務。此外，醫院設有全科診所提供普通科同家庭醫學專科門診服務，呢間全科診所更係家庭醫學嘅培訓中心。

弱勢社群節目
仁濟心，喺2022年11月26號起，禮拜六晚十點四十五分，翡翠台播出。

慈善機構節目
慈善星輝仁濟夜，喺每年一月其中一個禮拜六晚，翡翠台播出。
仁濟醫院董之英紀念中學

仁濟醫院董之英紀念中學（英文：Yan Chai Hospital Tung Chi Ying Memorial Secondary School）喺1994年創辦，係一間位於香港沙田馬鞍山嘅政府津貼全日制中學，用母語教學，亦係仁濟醫院開辦嘅第三間中學。而家嘅校長係黃攸杰。
仁濟醫院董之英紀念中學以佢喺香港足球學界嘅成績而出名，亦孕育出唔少香港職業足球員。不過，2024年學年因為校方失誤逾期報名學界比賽，向香港學界體育聯會上訴要求通融亦失敗，將缺席嗰年足球學界精英賽。
仁武區

仁武區（粵拼：jan4 mou5 keoi1）係台灣高雄市嘅一個市轄區。
仁濟大站

仁濟大站係釜山－金海輕軌嘅一個高架車站，喺韓國慶尚南道金海市三政洞（韓文：활천동），韓文副站名係「活川」。

車站結構
站體係2面2線側式月台嘅高架車站，等車月台有月台幕門，有2個出口。

史
2011年9月16號：落成啟用。
仁濟醫院王華湘中學

仁濟醫院王華湘中學（英語：Yan Chai Hospital Wong Wha San Secondary School）係香港西貢區一所津貼中學，1999年創立，喺將軍澳唐俊街8號。校名紀念贊助人香港工業家王華湘。
仁濟醫院林百欣中學

仁濟醫院林百欣中學係香港荃灣一間中學。校內中一至中三級各設四班，中四至中六級各五班。係Band 2學校。

校本管理
仁濟醫院林百欣中學係仁濟醫院所興辦嘅第一間中學，喺一九八二年由林百欣同仁濟醫院創立。中一到中三級各四班，中四到中六級各五班。
仁濟醫院林百欣中學積極回應教育改革，實踐校本管理，喺二零零七年三月三十日成立咗法團校董會。仁濟醫院林百欣中學法團校董會係由商界領導、大學系主任、退休警司、辦學團體代表、老師同家長代表組成，一直用『尊仁濟世』嘅校訓精神領導學校發展，積極貫徹德、智、體、群、美五育並行嘅教育目標。
至於行政架構方面，校內設校長一名、副校長三名，之下有多個委員會或委員組，分別為：學校行政、危機處理、級主任會、教務、科主任會、教師專業發展、典禮及形象、校務、人事及財務、資訊科技、網上校管系統、教師評鑑、優化學習習慣、學生成長、訓導、輔導、升學及擇業輔導、德育同公民教育、課外活動、社會服務、校友會聯絡、家教會聯絡。校長透過學校行政委員會訂定發展方向同協調各委員會工作，然後交校務會議討論，最後由法團校董會審議，然後各委員按法團校董會嘅決定訂定計劃，並於學年尾進行評估。

設施
仁濟醫院林百欣中學有32個課室、2個電腦室、4個教員室、1個音樂室、6個實驗室，1個小食鋪。因為2012-2013年度係30週年所以全面翻新。喺雨天操場有1部足球機畀學生玩。

抱負
貫徹「尊仁濟世」精神，提供優質全人教育，培育學生成為國家棟樑。

使命
秉承「尊仁濟世」嘅辦學精神，為學生提供優質嘅全人教育，令學生可以：積極學習、自律守規、盡責明分、明辨是非、尊重別人。

出名舊生
蔣家旻：演員
唐寧：演員
陳鈺麟：藝名「耀祥」、「床哥」，香港網絡紅人，YouTube頻道「JFFT」成員。
前440年代

前440年代係指前449年去到前440年之間嗰十年嘅年代。
修頓場館

修頓場館又叫修頓室內場館、修頓體育館，係香港一個室內體育館，喺灣仔莊士敦道111號地下，修頓中心嘅基座。體育館由香港遊樂場協會管理。
修頓場館有兩代。第一代喺1950年7月開放，係香港第一座室內體育館。到1980年代頭配合起地鐵港島綫嘅工程，館址需要拆卸重建，做咗修頓中心嘅一部份，而體育館獲安置到基座。第二代嘅修頓場館喺1988年啟用，並喺2013年搞過大型翻新。
維基同享有多媒體嘅嘢：Southorn Stadium
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
俱舍宗

俱舍宗係漢傳佛教十宗其中一個宗派，屬小乘佛教宗派，根本經典係《俱舍論》。
修頓遊樂場

修頓遊樂場，香港公園之一，遊樂場之一，喺灣仔盧押道，英文叫Southorn Playground。行政上歸灣仔區，康樂及文化事務署管。設施有硬地球場、籃球場，以及七人足球場。由於有波地，又叫，修頓球場。
修飾語

修飾語（粵音：sau1 sik1 jyu5；modifier）喺語言學上係指一句短語入面一啲可以拎走嘅結構（拎走咗都唔會搞到句嘢唔啱文法），不過呢啲結構嘅存在會改變句嘢嘅意思，好似形容詞同埋副詞都係常見嘅修飾語。

語序
睇埋：語序
唔同語言，修飾語啲語序可以好唔同:10.2。
例如形容詞：一隻形容詞要擺喺佢形容緊嗰隻名詞嘅前定後？
廣東話、標準官話、英文、德國話、日本話同韓國話... 等：形容詞正路會擺喺名詞前面。
法國話、西班牙話、加泰隆尼亞話、越南話同馬拉話... 等：形容詞好多時會擺喺名詞後面。
俺答

俺答惑諳達（анд），暗達，蒙古尊稱阿勒坦汗（Алтан хан）。係內蒙古土默特部第三個首領。呼和浩特建設者。佢喺1542至1570年以土默特首領身分多次入侵大明，1571年開始歸順大明。
前8千年

前8千年係公元開始前第8個千年，喺前第9千年同前第7千年中間，由前8000年1月1號到前7001年12月31號。
前900年代

前900年代係指前909年去到前900年之間嗰十年嘅年代。
劉學銘

劉學銘（Lau Hok Ming，1995年10月19號—）係香港足球員，司職中堅或防守中場，2012年到2023年踢職業賽。
劉宏

漢靈帝劉宏（156年—189年）係東漢第11個皇帝，響168年到189年在位，做咗22年皇帝，諡號係孝靈皇帝。
漢靈帝同佢嘅堂伯父劉志響後世嘅評價一向都好低，因為一啲政變例如第二次「黨錮之禍」、「黃巾大起義」就喺響呢段期間發生。諸葛亮寫咗《出師表》，就提到同劉備講，「未嘗不嘆息痛恨於桓、靈也」。

生平
劉宏本來係解瀆亭侯。168年漢桓帝過身，桓帝冇仔，竇太后同佢阿爸竇武喺宗室度揀咗劉宏繼位。
184年發生黃巾之亂。雖然朝廷大軍好快就瓦解咗黃巾軍主力，但係啲餘黨同埋其他起事民眾此起彼落咁喺各地搞事。為咗更有效咁平息叛亂，朝廷就喺188年聽咗宗室劉焉嘅建議，將州刺史改做州牧，畀州牧掌控地方嘅軍政權力，結果到靈帝死咗之後就演變成州郡割據。
189年，靈帝過身，由佢個仔劉辯繼位。
劉家儀

劉家儀（Lau Ka Yee）係香港甘草女演員，主要拍電影，亦有拍ViuTV電視劇。

演出
呢個表唔完整，歡迎加料。
劉宋威

劉宋威（Samuel Lau，1987年6月8號—），係香港一位豬肉佬，因為外貌好似無綫藝人李天翔、羅志祥同埋MIRROR成員江𤒹生而成名，曾經做過KOL。

簡歷
劉喺中四之後就無再讀書，喺成為街市豬肉佬之前，曾經做過龍虎武師同埋美容產品傳銷工作。
2022年5月，網上流傳喺荃灣新村街一間豬肉檔上，有一名豬肉佬外觀有明星相，而且態度親切，吸引唔少街坊留意，有支持者甚至喺Facebook成立應援團。後來大家得知佢真名叫做劉宋威，而佢喺5月19號成立Facebook專頁同埋YouTube頻道，正式出道，一星期內最少接到3個廣告，令佢人氣急升。
2022年6月5號，劉宋威開荃新天地舉辦生日派對，吸引逾300名粉絲到場，而「亞視一姐」薛影儀亦到場支持。

爭議同外間評論
由於喺拍攝廣告時背後傳出笑聲，陳志雲質疑背後係咪有公關公司或者專業團隊操作，而令佢突然爆紅，並唔係個人隨便拍攝嘅片段。另外陳又質疑劉拍攝嘅時候無除低口罩，只係宣傳技倆。同時劉嘅經理人「文哥」係建華集團嘅區域經理，質疑建華同劉嘅關係係咪深厚。
而YouTuber Jer仔亦拍片分析，Facebook應援團嘅女管理員，係建華集團嘅公關，不時會為建華集團做宣傳。而唔少所謂嘅「粉絲」，都係建華集團嘅打手，而唔係普通主婦。
森美曾經喺報紙專欄入面，稱呼劉做「豬肉佬」，引起劉嘅擁躉批評，話森美冇尊重佢。
2022年六月有網民喺「除罩威威留餸區」發文，指劉曾涉及毒品派對、參與黑社會活動以及欠債等，劉喺六月二十七日晚上發聲明，澄清佢本人並冇牽涉相關事件，並指正在諮詢法律意見。

個人生活
劉宋威已婚，生咗一個仔同一個女。
劉宗明

劉宗明，香港親中派商人，香港宗成集團主席。

生涯
佢曾經經歷了「逐級政協委員」嘅工作，由1992年獲委任為潮安縣政協委員。1997年成為潮州市政協委員，2004年「跨省」成為黑龍江省政協，之後仲做埋全國政協。

政治立場
佢係香港親中派成員，有參與一啲參與貴州省統戰活動。
叛諜追擊

《叛諜追擊》（粵拼：bun6 dip6 zeoi1 gik1，英文：The Bourne Identity）係一套喺2002年上畫嘅美國動作片，由德格里文執導，主角係麥迪文、法蘭卡波坦特同基斯谷巴。
叛艦雄心

《叛艦雄心》係套美國嘅劇情片電影，片長98分鐘，喺2004年上畫。
倉邊路

倉邊路（粵拼：cong1 bin1 lou6）係中國廣東省廣州市入面嘅一條主幹道，喺越秀區入面，成條馬路係西南東北走向。南邊從中山四路開始，一直向北去到東風中路同埋小北路嘅交界嗰頭。

概要
全長577米，闊16米，雙向4車道。

史
其實喺秦朝嗰陣，南海郡尉任囂就喺家陣嘅倉邊路西邊冇幾遠嘅番山同埋禺山呢啲地起咗棟任囂城。而倉邊路呢笪地係白雲山入面，下甘溪嘅下游。呢條河喺嗰陣時係好大水，大到可以行船嘅，所以喺宋朝嗰陣，呢度就出過「鹽倉」喇。不過甘溪嘅下游——文溪消失咗之後，呢度就變咗個街市。由於鹽倉重喺呢度嘅隔離，所以就叫「倉邊街」。嗰陣時嘅倉邊街重係啲冇錢嘅人住嘅，污糟邋遢，條街又窄。喺嗰陣時啲人成日話倉邊街喺冇風嗰陣就鬼噉多泥，一落雨就多到成噼噉滯。
1927年，廣州市政府整闊咗條馬路，重同佢改名做「倉邊路」。喺文革嗰陣，呢條馬路係叫「登峰南路」，1982年改返用舊名「倉邊路」。

地方司法
光緒三十二年（1906年），清朝實行官制改革，第年制定各級審判廳試辦章程，各地商埠開始陸續設地方審判廳。而家倉邊路市立法院前身，廣州地方審判廳，就係喺宣統二年（1910年）設立嘅，內設民事庭同埋刑事庭，設廳長1人、推事（清末大理院各級審判廳嘅法官）1人、典簿兩人、主簿兩人、錄事4人、所官1人。

特色
倉邊路由於有間法院同埋公證處響度，所以條路有好多翻譯嘅檔口同埋律師顧問嘅業務寫字樓。宜家喺埋中山路口嗰側嘅新起騎樓係政府大財團廣州城投集團總部所在地。
國民黨元老古應芬個家宅就匿喺房管局身傍紅苑酒家後面。
倉頡先師誕

倉頡先師誕，減筆寫做倉頡先師𧩙、倉頡先師旦，係倉頡，即係倉頡先師嘅寶誕。寶誕響三月廿八。
倉田安治

倉田安治（1963年2月1號—）係日本足球員，司職中場，曾經喺1986～1987年間爲日本足球代表隊出場6次。
倉田秋

倉田秋（1988年11月26號—）係日本足球員，司職中場，日本足球代表隊成員。
倉貫一毅

倉貫一毅（1978年11月10號—）係日本足球員，司職中場，效力過磐田山葉，甲府風林，京都不死鳥，德島漩渦，及鳥取飛翔。
倉田雅世

倉田雅世 ，係日本嘅一個女藝人同埋配音員。
倉知玲鳳

倉知玲鳳 ，係日本嘅一個女藝人同埋配音員。
倉頡

(約前4667年—前4596年）係中國傳說人物，相傳係黃帝嘅右史官，俗稱倉頡先師 、倉頡聖人、制字先師、制字先聖、右史倉聖人或倉頡至聖。透過觀察唔同嘅嘢創造唐字。傳說佢生有「雙瞳四目」。
卞真燮

卞真燮（1966年7月30號—）係南韓男藝人同歌手。
卞貞秀

卞貞秀（1974年4月15號—）係南韓女演員。
占冠村

占冠村（日文：占冠村／しむかっぷむら Shimukappu-mura）係日本北海道上川綜合振興局勇拂郡嘅一條村。喺2021年6月30號人口有1,226人，總面積571.41平方公里（220.62平方英里）。
卟啉

卟啉（讀音：buk¹ lam⁴；英文：Porphyrin）係一類由四個吡咯類亞基嘅α-碳原子通過次甲基橋（=CH-）互聯而形成嘅大分子雜環化合物。
占·史坦曼

占·史坦曼（英文：James Richard Steinman；1947年11月1號—2021年4月19號），係美國作曲家、填詞人、音樂製作人同寫劇人。佢主要做編曲、鋼琴同歌手嘅嘢。佢嘅作品風格有當代成人、搖滾、舞曲、流行、音樂劇同電影配樂。

其他作品
其他歌未收錄喺專輯入面。
占凡尼

占凡尼（英文：Jim Varney，1949年6月15號—2000年2月10號）係美國演員，出名演出包括幫彼思動畫電影《反斗奇兵》系列嘅角色「彈弓狗」配音。
內藤友康

內藤友康（1986年9月11號—）係日本足球員，司職守門員，效力福島聯。
內藤圭佑

內藤圭佑（1987年8月11號—）係日本足球員，司職守門員，效力東京綠茵。
內藤就行

內藤就行（1967年11月9號—）係日本足球員，司職後衞，效力過本田技研，鹿島鹿角，FC東京，及福岡黃蜂。
內藤洋平

內藤洋平（1988年7月9號—）係日本足球員，司職中場，效力北九州向日葵。
內薗大貴

內薗大貴（1987年4月27號—）係日本足球員，司職中場，效力鹿兒島聯。
內藤玲

內藤玲 ，係日本嘅一個男配音員。

配音作品一覽
呢個表唔完整，歡迎加料。
內藤直樹

內藤直樹（1968年5月30號—）係日本足球員，司職後衞，效力過日立，清水心跳，廣島三箭，及神戶勝利船。
內行星

內行星係講太陽系裏面，最近太陽嘅行星，即係水星、金星、地球同埋火星。呢四粒都主要係岩石來嘅，好少或者無衞星，密度高，亦都無環。同氣體、冰為主嘅外行星好唔同。
內藤有海

內藤有海，係日本嘅一個女藝人同埋配音員。
內藤潤

內藤潤（1970年12月18號—）係日本足球員，司職中場，效力過橫濱飛翼，及神戶勝利船。
劉潤潼

劉潤潼（粵拼：lau4 jeon6 tung4；簡化字：刘润潼；英文：Shea；2007年5月15號—），係中國大陸女歌手。

經歷
佢喺《中國新聲代》第四季加入蘇運瑩嘅班級。2017年2月15號，喺《音樂優等生》唱《落葉歸根》。同年4月22號，喺《歌手2017》做張杰嘅幫唱嘉賓。
劉炟

劉炟（57年—88年4月9號），係東漢第三位皇帝，75年到88年在位，跟諡號叫漢章帝。
75年，漢明帝劉莊過身，由太子劉炟繼位，就係漢章帝。
88年，劉炟過身，由太子劉肇繼位，就係漢和帝。
劉澤民

劉澤民（粵拼：lau4 zaak6 man4，1944年7月—2017年2月27號），山西臨縣人，係中華人民共和國政治人物。
1960年，其歷任山西省臨縣歧道公社通訊員、團委書記、臨縣農業局幹事，縣革委會生產組辦公室主任等職位。1975年後，歷任臨縣縣委常委、辦公室主任，縣革委會副主任、縣委副書記、縣長。1983年，改任孝義縣委副書記、縣長、縣委副書記；呂梁地委書記、朔州市委書記。1992年後，任山西省副省長、後兼任山西省委常委、副書記。2003年，擔任山西省政協主席。2008年，升任全國政協人口資源環境委員會副主任。
劉澤民喺2017年2月27號逝世，享年72歲。
劉濞

劉濞（前216年—前154年），係西漢吳王，沛縣人，漢高祖劉邦個侄，劉邦阿哥劉喜嘅大仔。漢景帝三年（前154年），佢同另外六位劉氏宗室諸侯策動七國之亂失敗而死。
劉澤星

劉澤星，香港親中派政治人。
2023年，佢當選為第14屆全國政協香港委員。
十八年後的終極告白2.0

《十八年後的終極告白2.0》係香港無綫電視拍攝製作嘅時裝懸疑電視劇，《十八年後的終極告白》嘅續作，但故仔同角色都無關聯。套劇由譚俊彥、龔嘉欣同陳山聰領銜主演，並由趙希洛、譚凱琪、曹永廉、李國麟、鄧卓殷、何啟南、阮兒同邵展鵬聯合演出，監製王偉仁。呢套喺2022年5月30號21:30首播。

故仔大綱
畫家姚尚謙（譚俊彥飾）出道十幾年仲係寂寂無名，直到畫廊老闆方志浩（陳山聰飾）同老婆宋慧琪（趙希洛飾）發現尚謙十八年前嘅一幅舊作，決定幫佢出名，但尚謙根本開心不到。一時虛榮，令尚謙放棄一直堅守嘅原則，亦因為名利，令尚謙跌進萬劫不復之地。以前嘅徒弟沈越（龔嘉欣飾）因為利益同尚謙走埋一齊，之後發生一單離奇命案，死者竟然係尚謙嘅老婆莊銳婷（譚凱琪飾）。一場又一場嘅爾虞我詐，一波未平一波又起⋯⋯
十八甫

十八甫（粵拼：sap6 baat3 pou2；英文：Shap Pat Pu）係舊時省城西關一個地方。
洋人叫十八甫條街做Howqua Street（浩官街），因為伍浩官[邊個？ ]係當時行主，同洋人做生意，而佢又住響十八甫呢條街[未記出處或冇根據]。
佢東面駁住槳欄街。
十八樓C座

十八樓C座（英文：18/F Block C），又寫成18樓C座，係香港商業電台雷霆881嘅長命廣播劇，嚮1968年7月3號首播，係世界第二長廣播劇，排響1951年1月1號開嘅，英國廣播公司《The Archers》之後。個劇係為咗紀念因評論六七暴動而死響暴徒手嘅商台播音員林彬而做，佢以前出名敢言。《十八樓C座》都係，借助劇中人物，嚮灣仔「周記咖啡室」發生嘅事同閒話，諷刺時弊，反映一啲香港人嘅見解。
2018年，商台為紀念十八樓C座50周年。喺7月2號開始播放為期一個月《十八樓C座 50年不變 經典重溫》20集嘅專輯。

起源
1967年香港土共發動暴亂，是為六七暴動。林彬因響《時事評論》節目直斥，畀暴徒報復火燒而死。《十八樓C座》就係紀念呢位商台播音員。《十八樓C座》前身叫《冷眼旁觀》，而《十八樓C座》個名，係商業電台老闆何佐芝改嘅。當時一班編劇未定論，何佐芝突然開口改咗個呢名，至於點解無講。所以曾經有傳係林彬故宅，雖則林彬並唔係住喺十八樓C座。
初時《十八樓C座》背景唔係響灣仔，而係喺官塘。主角叫劉百奇、周影塵兩夫妻，劉百奇係楊廣培做，而周影塵係尹芳玲做。兩夫妻就住響十八樓C座，講樓下一班人嘅世界。後尾楊廣培同尹芳玲轉咗商台同老闆嘅佳藝電視，所以背景轉到主角成日去周記茶水檔。而老闆周新都重搬埋入去十八樓C座，轉做主角。之後周老闆響灣仔頂間茶餐廳來做，故仔就搬到灣仔。而故仔轉去灣仔，因為華洋雜處，乜人都有。

客串演出嘅名人
藝人：鄭裕玲、李嘉欣、郭可盈、陳志雲、詹瑞文、楊千嬅、米雪、森美、小儀、I Love You Boyz、郭晉安、吳君如。
運動員：三項鐵人李致和、李麗珊
香港環境局局長邱騰華
勞工及福利局局長張建宗

何文光
的士高
的士司機（1977年出現，1990年代後極少出現，2011年間中出現，劇中交代佢由大陸回流香港。）
十八梯

十八梯（粵拼：sap6 baat3 tai1）係重慶市渝中區嘅一條重要道路，連接住重慶嘅上半城同下半城，係重慶舊城嘅標誌。十八梯有唔少古舊嘅特色民居，亦連接住好多重要地方，所以嗰頭週邊都泛稱「十八梯」。1941年，呢處發生過「六·五大慘案」，導致咗兩三千人死亡。2010年7月，十八梯改造工程啓動；到2015年，十八梯民居拆剩無幾多。

史
明朝嗰時，呢處先頭有個井，四圍啲人都係飲呢個井嘅井水大。而井離啲人屋企啱好係十八步石梯，於是呢頭就叫「十八梯」。
十八甫路

十八甫路（粵拼：sap6 baat3 pou2 lou6）係中國廣東省廣州市荔灣區嘅一條一般嘅馬路，呢條馬路係分開咗東南西北四個方向嘅。東邊去到楊巷路、長樂路同槳欄路嘅交界；南邊去到六二三路；西邊去到十三甫路同清平路交界；北邊去到第十甫路、文昌南路同下九路嘅交界。

概要
呢条馬路係分開咗東南西北四個方向，而呢條路係組成咗一個十字架咁樣。其中：
東西走向：1車道，長375米，闊9米，成條路係單行綫，凈係可以從東邊向西邊行。
南北走向：1——2車道，長550米，闊8——15米，成條路係單行綫，凈係可以從南邊向北邊行。其中馬路南邊闊北邊窄（分界係十八甫路嘅四條路之間嘅交叉位）

名
睇埋：十八甫同殺人十八甫
呢條馬路係由於清朝嘅殺人十八甫嘅傳說先至改咗咁嘅名。
十八羅漢

十八羅漢係麻雀其中一種食餬方法，開咗四個槓，加埋一對眼，就係十八羅漢，計例牌（上限番）。
十八烷

十八烷（Octadecane）係烷烴一種，每個分子有18個碳原子同38個氫原子，化學符號C18H38。
十八番

十八番係一個麻雀術語，係指新章麻雀喺六獨之上，再加多幾種唔同嘅新章番種。

全求人
即係六獨入面嘅不求人相反，所有牌都係靠上或者碰而嚟，連最後一隻食糊牌都係靠出銃。
番數：三番
古螺城

古螺城（越南文：Thành Cổ Loahn／城古螺），係河內以北約20公里嘅一座古代城堡，係喺鴻龐氏末期(約公元前257年)起嘅。

歷史
根據越南嘅民間傳說，喺公元前257年，蜀泮擊敗咗最後嘅雄王，建立咗甌雒國，並選擇紅河三角洲北部河漫灘嘅古螺城作為新首都。呢座城堡係一個螺旋形嘅巨大建築羣，喺起嘅時候動用咗大量嘅勞動力同資源。
古茲尼佐夫號航空母艦

古茲尼佐夫號航空母艦，全稱「蘇聯海軍元帥古茲尼佐夫號航空母艦」（俄文：Адмирал флота Советского Союза Кузнецов；普譯：「庫兹涅佐夫號」），係俄羅斯海軍唯一一首重服緊役嘅航空母艦，喺蘇聯時期開始建造，一開始嘅計劃暗號係「『1143.5號計劃』重型航空巡洋艦」，1983年開工建造，1991年服役，舷號063。
同之前嘅其他俄製航空母艦一樣，古茲尼佐夫號航空母艦由於注重單艦作戰能力，而兼具巡洋艦嘅武裝，就算無晒艦載機都重有相當強大嘅戰鬥力量。

簡介
古茲尼佐夫號甲板佈置
兩架蘇-33戰機喺起飛位置道準備起飛
古茲尼佐夫號嘅正式分類唔係「航空母艦」，而係「重型航空巡洋艦」（俄文：тяжёлый авианесущий крейсер），唔淨止要做載機平臺，重要有能力獨立喺達達尼爾海峽同博斯普魯斯海峽巡邏，更加要有能力支援其他船艦。從蘇聯第一架航空母艦莫斯科號開始，一直到夭折嘅烏里仁諾夫斯克號計劃，蘇聯嘅航空母艦都好強調艦載火力，對地對海攻擊都主要由艦載武器（包括12支「花崗岩」長程反艦導彈）負責，而艦載機嘅配置都係以空優為首要任務。
由於技術上嘅限制，古茲尼佐夫號無裝到彈射器，而係用斜角滑跳式甲板來幫助戰機起飛。飛機利用自身嘅推力衝上滑跳式甲板，抬高起飛角度來升空。優點係起飛角度更高，爬升率更高，需要甲板人員更少，但係缺點係戰機離艦速度最高祇有120或者140公里，因此對艦載機有特別嘅設計要求：滯空速度唔可以低過時速120公里。
有媒體指出：同美國嘅航空母艦相比：美國海軍注重編隊作戰，因而導致美國航空母艦嘅戰鬥力量過分依賴艦載機，防守力量就過分依賴護航艦隊，而且製造同維護成本都好高；而蘇聯海軍好強調單艦作戰能力，因此古茲尼佐夫號航空母艦本身就具有好強嘅對海、對空、反潛武裝，就算無其他軍艦護航，都重有強大嘅攻防能力，咁樣可以縮細航母編隊嘅規模，減低維護成本，亦都更適合中近海空中火力支援。
2008年，俄羅斯海軍總司令维索茨基上將宣佈：俄羅斯海軍將會訂造5到6架新航空母艦。

相關
俄羅斯郵政發行嘅俄羅斯海軍建軍300週年紀念郵票。右下角係古茲尼佐夫號航空母艦。
莫斯科號直升機航空母艦
基輔號航空母艦
郭殊戈夫號航空母艦
瓦良格號航空母艦
烏里仁諾夫斯克號航空母艦
古英文

呢幅地圖描繪嘅，係古英文嗰四大方言嘅分佈。英文喺呢個時間嘅發展都係非常之地道，各自各都唔一樣。
古英文（Ænglisc；英文：Old English）係現代英文嘅「語言祖先」，古時英倫用嘅語言，喺5世紀到13世紀間存在。古英文同現代英文喺各方面都爭好遠：雖然現代英文大部分嘅字根都係嚟自古英文，但係因為文法同發音變咗好多，所以依家講英文嘅人都唔會聽得明古英文。

特性
睇埋：分析語
古英文曾經有一套變格系統，同拉丁文、希臘文、同埋德文等等類似，簡單講即係一隻字詞要視乎佢喺句子入邊做乜嘢角色而變樣。不過由古英文變中古英文嗰段期間，英文喪失咗大部份嘅變格系統。到咗廿一世紀，英文嘅變格淨係得返屬格仍然用緊，而屬格以外嘅文法格近乎唔見晒咁滯，係得例如男性第三人稱代詞做主語嗰陣係 he（主格）但係做賓語嗰陣要變做 him（賓格）呀噉。
除此之外，古英文有文法性別，呢樣嘢喺現代入便已經消失咗好耐。

起源
内文：日耳曼語言同原始日耳曼語言
睇埋：英文史、盎格魯-撒遜人同印歐語系
英文嘅起源大約係 400 年後嗰兩個世紀，當時日耳曼人開始遷徙去英倫呢笪土地，而喺一路直至 10 世紀，盎格魯-撒遜人大舉由歐洲北部移居去英倫，將佢哋嘅日耳曼語言帶埋去嗰度，從此之後佢哋就同其他日耳曼人群體分流，變到喺語言同文化上同其他日耳曼人有異—英文就誕生咗。

蓋爾特融合
内文：蓋爾特語言
到 5 世紀開始，盎格魯-撒遜人開始大批移民去英倫。當時嘅英倫已經有人住，呢啲原居民係講蓋爾特語言嘅。喺打後嗰幾個世紀，盎格魯-撒遜人講嘅日耳曼語言同當地人講嘅蓋爾特語言融合，形成古英文。到咗 10 世紀，英倫已經變成以古英文為主。
古英文依然係一種日耳曼語言，蓋爾特語言嘅影響相對微細，不過蓋爾特語言喺愛爾蘭、蘇格蘭同威爾士等地依然維持住影響力—及後嘅愛爾蘭蓋爾話、蘇格蘭蓋爾話同威爾士話都係蓋爾特語言，而喺英倫以至蘇格蘭同威爾士嘅個別地方，到咗依家都仲有唔少蓋爾特-日耳曼融合嘅地名。

基督教化
睇埋：基督教化同教會拉丁文
到 7 世紀開始，基督教開始傳入大不列顛島，呢樣嘢又引起咗一啲重要嘅語言變化：當時基督教嘅權力中心喺羅馬，基督教自然係主要以拉丁文嚟傳播；除此之外，古希臘文亦有一定嘅影響力，噉係因為《新約聖經》（基督教嘅基礎經典）係以古希臘文寫嘅，而且羅馬帝國本身就深受古希臘影響，所以拉丁文字詞有好多原本都係嚟自古希臘文嘅。如是者，古英文喺呢段時間吸納咗好多拉丁文嘅字詞。據估計喺呢個時期，有成 400 隻字詞由拉丁文傳咗過去古英文嗰度，尤其係一啲宗教相關嘅字詞，例子有
順帶一提，古英文本來係用盧恩字嘅變體寫嘅，呢種文字起源自日耳曼文化，但係喺基督教化期間古英文大受羅馬教會影響，後來喺 8 世紀改為用羅馬字嚟寫。

古羅斯融合
睇埋：古羅斯文同維京人
到 8 世紀，維京人開始攻擊盎格魯-撒遜人。維京人係嚟自斯堪的納維亞（大致相當今日嘅挪威、瑞典同丹麥等地），講嘅係古羅斯文—呢種語言都係日耳曼語言，係挪威文、瑞典文同丹麥文嘅「語言祖先」。喺之後嗰幾百年期間，兩班人一齊控制英格蘭，所以當時有唔少人都係識講英文又識講古羅斯文，加快咗呢兩種語言嘅融合。
到咗最後，古英文估計總共借咗大約 2,000 個嚟自古羅斯文嘅字詞，當中不乏一啲日常生活成日用嘅字詞。

古英文文獻
呢張紙上面寫咗公元 10 世紀嘅《卑奧胡夫》文本。呢段文本主要用咗羅馬字嚟寫。
睇埋：卑奧胡夫
古羅馬廣場

古羅馬廣場（粵拼：gu2 lo4 maa5 gwong2 coeng4，拉丁文：Forum Romanum）係喺意大利羅馬嘅建築，係古羅馬嗰陣嘅城市中心。
古翅下綱

古翅下綱（Palaeoptera）係一個下網嘅古老昆蟲，特徵係有翼、但唔似得新翅下綱嘅昆蟲噉能夠將自己嘅翼摺起收埋喺腹部上面。出名嘅古翅下綱昆蟲有蜻蜓。
古老嘅你，自由嘅你

《古老嘅你，自由嘅你》（瑞典文：Du gamla, du fria）係瑞典事實上用緊嘅國歌。佢喺19世紀末開始流行，1938年開始被電台當國歌播，但係其實一直都冇立法，2000年曾經提出立法，結果政府話人民已經認定佢係國歌，立法係 ｢多餘｣。
古薩達斯

古薩達斯（粵拼：gu2 saat3 daat6 si1，土耳其文：Kuşadası）係土耳其艾登省嘅一個城市，面積224.6平方公里。
合桃仁

合桃仁，或者核桃仁，係種果仁，嚟自合桃嘅硬果，去咗外殼就食得。
合桃仁飛蛾

合桃仁飛蛾（粵拼：hap6 tou4 jan4 fei1 ngo4；英文：royal walnut moth；學名：Citheronia regalis）係天蠶蛾科下嘅一個飛蛾物種，出名係世上其中一種最大隻最重嘅飛蛾－合桃仁飛蛾嘅成蟲擘開對翼可以有成 9.5 至 15.5 cm 咁長。
合桃仁飛蛾嘅口器係痕跡器官冇能力食嘢，所以生存唔到幾耐－隻飛蛾由個蛹捐咗出嚟之後，佢就要齋靠毛蟲嗰陣食落嘅養份維生，搵配偶同繁殖，繁殖咗之後就算隻飛蛾冇畀獵食者食落肚先，佢最後都係會監生餓死。
合桃仁飛蛾嘅毛蟲有個花名叫山核桃角魔鬼（hickory horned devils）。
合桃批

合桃批（粵拼：hap6 tou4 pai1，Pecan pie），係種用美國合桃嘅批，源自美國。
合桃糊

合桃糊，又叫合桃露，係用合桃整嘅糊狀糖水，冬天比較流行，做法係將合桃同少少米磨碎後落糖煮成糊仔。
合桃鉗

合桃鉗，又叫核桃鉗，係開合桃用嘅鉗，將合桃殼夾爛，就可以攞入面嘅合桃仁。
喺德國，合桃鉗通常整成木頭公仔嘅形象，個樣似士兵同國王（公仔合桃鉗），聖誕節期間會當做聖誕禮物送畀人，仲吸引到人收藏。

文化意義
内文：合桃鉗 (芭蕾舞劇)
舉世聞名嘅芭蕾舞劇《合桃鉗》（The Nutcracker）就有提到公仔合桃鉗。
《合桃鉗》講述聖誕節，細路女卡拉娜（Clara）由佢嘅教父嗰度收到一份特別嘅聖誕禮物－一個軍官造型嘅公仔合桃鉗；當晚，卡拉娜瞓唔著，半夜靜靜雞走去客廳嗰度睇佢個合桃鉗，仲攬住個合桃鉗瞓著咗；跟住喺卡拉娜再擘大眼嗰陣，發現自己縮細咗，仲俾一班老鼠包圍，跟手佢個合桃鉗出手救咗佢，然後兩個人仲一齊合力打敗入侵客廳嘅老鼠王同老鼠軍團，後嚟卡拉娜仲同合桃鉗鍾意咗對方，並且喺第二幕當中進入一個神奇魔法世界嗰度冒險。唔同版本嘅《合桃鉗》對呢個劇情有唔同嘅詮釋，有版本話卡拉娜發緊夢，又有版本話個合桃鉗查實有神奇魔法。
2016 年一場《合桃鉗》當中嘅雪花之舞
《合桃鉗》初頭俾好多評論家覺得佢細路仔得滯（因為主題係玩具同聖誕禮物），但打後美國芭蕾舞大師佐治·巴倫錢（George Balanchine）喺 1954 年整咗個紐約市芭蕾舞團版本公演，令到《合桃鉗》喺當時嘅美國掀起一股風潮，及後文化上強大嘅美國將佢啲文化產物－包括一啲有《合桃鉗》做主題嘅電影同電視劇等－傳到去全世界。到咗廿一世紀，《合桃鉗》當中嘅樂曲喺聖誕節嗰陣會俾人周圍播（尤其係喺北美洲）－合桃鉗令芭蕾舞藝術當中嘅一啲元素成為咗聖誕節傳統嘅一部份。
合桃鉗同老鼠王

《合桃鉗同老鼠王》（德文：Nussknacker und Mausekönig）係出自 1816 年嘅普魯斯嘅一個故仔。

影響
内文：合桃鉗 (芭蕾舞劇)
舉世聞名嘅芭蕾舞劇《合桃鉗》，就係改編自《合桃鉗同老鼠王》嘅。
合桃

合桃（粵拼：hap6 tou4；學名：Juglans），又嗌核桃，係合桃科下面一屬，原產中亞地帶。佢嘅果仁合桃仁係常見嘅食材。

名
原名叫「核桃」，但後來好多人合埋口變音變成「合桃」，所以可以寫「合桃」。
合桃酥

合桃酥，又叫核桃酥，係一種唐餅，用合桃、麪粉同雞蛋造，黃色嘅，似菠蘿包嘅面。
前2千年

前2千年係公元開始前第2個千年，喺前第3千年同前第1千年中間，由前2000年1月1號到前1001年12月31號。

大件事
線形文字B出現喺希臘本土，用來記錄古希臘語。
劉錦玲

劉錦玲（1967年1月15號—），係香港女演員，1990年加入亞洲電視出道，1995年轉投無綫電視，直到2006年。佢喺2008年底選擇息影。
劉鐵成

劉鐵成，香港建制派（商界親中派）政治人、生意人（東方石油有限公司董事總經理），係「石油大王」劉浩清嘅大仔，亦係香港賽馬會資深馬主。

選舉經歷
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係劉顧家瑾，有兩個女、一個仔（劉佳航、劉佳韻、劉佳業）。